Държавен вестник, бр. 49, 2014 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  49
7. индивидуализиране на имоти, които са 
предмет на прехвърляне, отчуждаване или 
придобиване на право на собственост или 
друго вещно право.
(2) Изменението в кадастралната карта и 
кадастралните регистри по ал. 1 се извършва 
след постъпване на данните от вписан акт по 
реда на чл. 86, ал. 1.“ 
§ 46. Член 53 се изменя така:
„Чл. 53. (1) Измененията в кадастралния 
регистър на недвижимите имоти се извърш­
ват при:
1. възникване на нови или при промяна на 
данните, подлежащи на записване;
2. отпадане на основанието за извършено 
записване, в случаите на ал. 2 и чл. 41, ал. 6;
3. констатиране на несъответствие между 
данните в кадастралния регистър на недви­
жимите имоти и източника, удостоверяващ 
данните.
(2) При наличие на противопоставими 
права на собственост, съответно на друго 
вещно право на повече от едно лице за един 
и същи имот, в кадастралния регистър на 
недвижимите имоти се записват данните за 
всички лица и документи. 
(3) За измененията по ал. 2 се съобщава по 
реда на Административнопроцесуалния кодекс 
на всички заинтересовани лица в тридневен 
срок от извършването им.“
§ 47. Създава се чл. 53а:
„Чл. 53а. Измененията в кадастралната 
карта и кадастралните регистри се извършват 
без издаване на заповед в случаите по чл. 52 
и 53, както и при:
1. изпълнение на влязло в сила съдебно 
решение;
2. разделяне, съединяване или промяна на 
граници или очертания между съседни имоти, 
собственост на едно и също лице;
3. нанасяне на нови, както и разделяне, 
съединяване или заличаване на съществу­
ващи сгради или самостоятелни обекти в 
сгради или в съоръжения на техническата 
инфраструктура;
4. повторно определяне на координатите 
на граничните точки на поземлен имот при 
условия, определени с наредбата по чл. 31.“
§ 48. Член 54 се изменя така:
„Чл. 54. (1) Непълнотата или грешката се 
допълва или поправя от службите по геодезия, 
картография и кадастър въз основа на писме­
ни доказателства и проект за изменение на 
кадастралната карта и кадастралния регистър 
на недвижимите имоти.
(2) Когато непълнотата или грешката е 
свързана със спор за материално право, тя се 
отразява в комбинирана скица и се отстра­
нява в кадастралната карта и кадастралните 
регистри на недвижимите имоти въз основа 
на скица-проект след решаване на спора по 
съдебен ред.
(3) Не се смята за непълнота или грешка 
в кадастралната карта разликата в коорди­
натите на точка от граница, определена от 
кадастралната карта и чрез геодезически из­
мервания, когато е по-малка от допустимата, 
определена с наредбата по чл. 31.
(4) Измененията в кадастралната карта 
и кадастралните регистри на недвижимите 
имоти при отстраняване на непълнота или 
грешка се одобряват със заповед на началника 
на службата по геодезия, картография и када­
стър по местонахождение на имота. Заповедта 
се придружава от скица-проект. Заповедта за 
одобряване на изменението се съобщава по 
реда на Административнопроцесуалния кодекс 
на заинтересованите лица, чиито права са 
засегнати от изменението. 
(5) В случаите на чл. 51, ал. 4 измененията 
в кадастралната карта и кадастралните регис­
три на недвижимите имоти се одобряват със 
заповед на изпълнителния директор, която 
се обявява на заинтересованите лица по реда 
на чл. 35, ал. 3.
(6) Заповедите по ал. 4 и 5 могат да се 
обжалват по реда на Административнопроце­
суалния кодекс пред административния съд 
по местонахождение на имота.“
§ 49. В глава шеста се създава чл. 54а:
„Чл. 54а. (1) Съдилищата предоставят на 
службата по геодезия, картография и кадастър 
по местонахождение на имота заверено копие 
от влязло в сила решение по чл. 43, ал. 3 или 
решение по чл. 54, ал. 2 в 30-дневен срок от 
влизането им в сила. Собственикът предоставя 
скица-проект за определяне на границите на 
службата по геодезия, картография и кадастър, 
изработена от правоспособно лице.
(2) Собственикът, съответно възложите­
лят, е длъжен да предостави на службата по 
геодезия, картография и кадастър данни за 
изградените, надстроените, пристроените сгра­
ди, за сградите под повърхността на земята, 
за преустроените или премахнатите сгради, 
за самостоятелните обекти в сгради и в съ­
оръжения на техническата инфраструктура, 
както и за зоните на ограничения при условия 
и по ред, определени с наредбата по чл. 31. 
(3) Сграда или съоръжение на техническа­
та инфраструктура със самостоятелен обект, 
както и строежи, които създават зони на 
ограничения, не се въвеждат в експлоатация, 
преди собственикът, съответно възложителят, 
да представи удостоверение от службата по 
геодезия, картография и кадастър, че е из­
пълнено задължението по ал. 2 и данните, 
подлежащи на отразяване, са нанесени в ка­
дастралната карта и кадастралните регистри.
 (4) Ведомствата и общините предоставят 
в 7-дневен срок на службата по геодезия, кар­
тография и кадастър измененията в основните 
кадастрални данни по чл. 27, ал. 1 и 3.“ 
§ 50. В глава шеста се създава чл. 54б: